CELEX: 62020TN0146
Language: el
Date: 2020-03-08 00:00:00
Title: Υπόθεση T-146/20: Προσφυγή της 8ης Μαρτίου 2020 — Csordas κ.λπ. κατά Επιτροπής

15.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/26
            
         
      Προσφυγή της 8ης Μαρτίου 2020 — Csordas κ.λπ. κατά Επιτροπής
      (Υπόθεση T-146/20)
      (2020/C 201/38)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Annamaria Csordas (Πόλη του Λουξεμβούργου, Λουξεμβούργο), Adrian Sorin Cristescu (Πόλη του Λουξεμβούργου), Jean Putz (Esch-sur-Alzette, Λουξεμβούργο), Miguel Vicente-Nunez (Πόλη του Λουξεμβούργου) (εκπρόσωπος: M.-A. Lucas, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      πριν αποφανθεί επί της προσφυγής,
      
                  —
               
               
                  να καλέσει την Επιτροπή, στο πλαίσιο διεξαγωγής αποδείξεων ή μέτρου οργανώσεως της διαδικασίας, να επισημάνει, αφού ενημερωθεί από τις συνδικαλιστικές ή επαγγελματικές οργανώσεις (στο εξής: ΣΕΟ) οι οποίες μετείχαν στις εκλογές με τον συνδυασμό αριθ. 3, τον αριθμό των υποψηφίων με τον οποίο μετείχε καθεμία από τις οργανώσεις αυτές, διακρίνοντας μεταξύ τακτικών και αναπληρωματικών υποψηφίων, καθώς και το κριτήριο κατανομής, με σκοπό την ανεύρεση του βαθμού αντιπροσωπευτικότητας κάθε οργανώσεως, μεταξύ τακτικού και αναπληρωματικού ανά ζεύγος υποψηφίων·
               
            Αποφαινόμενο επί της προσφυγής:
      
                  —
               
               
                  να διαπιστώσει την έλλειψη νομιμότητας της εκ μέρους της Επιτροπής παραλείψεως να προλάβει ή να ελέγξει:
                  
                              —
                           
                           
                              την από 28 Οκτωβρίου 2019 άρνηση της προέδρου της εφορευτικής επιτροπής να δημοσιεύσει ανακοίνωση με την οποία να ενημερώνει το προσωπικό για τη συμφωνία που συνάφθηκε στις 14 Οκτωβρίου 2019 μεταξύ των FFPE, R&D, Solidarité européenne, TAO-AFI, USF-L και U4U όσον αφορά την κατανομή της αντιπροσωπευτικότητας σχετικά με τον κοινό συνδυασμό τους «Ensemble au Luxembourg»·
                           
                        
                              —
                           
                           
                              την εκ μέρους της εφορευτικής επιτροπής δημοσίευση, σε μη προσδιοριζόμενο χρόνο και ενώ η εκλογική διαδικασία βρισκόταν σε εξέλιξη, της συμφωνίας αυτής, χωρίς να επισημαίνεται ότι ορισμένες ΣΕΟ συνεργάζονταν μεταξύ τους ή είχαν συνασπισθεί και χωρίς να διευκρινίζεται ο αριθμός των υποψηφίων με τον οποίο μετείχε καθεμία από τις οργανώσεις αυτές·
                           
                        
                              —
                           
                           
                              την παράλειψη επισημάνσεως της ΣΕΟ που εκπροσωπούσε έκαστος των υποψηφίων του συνδυασμού αριθ. 3 «Ensemble au Luxembourg» σε καθεμία από τις ΣΕΟ που μετείχαν σε αυτόν, μολονότι οι οργανώσεις αυτές υπάγοντας σε διαφορετικές συνδικαλιστικές ενώσεις, εκ των οποίων ορισμένες έδρευαν στις Βρυξέλλες και δεν είχαν μνημονεύσει ως υποστηριζόμενο τον συνδυασμό αυτόν·
                           
                        
                              —
                           
                           
                              τα αποτελέσματα των εκλογών τα οποία δημοσιεύθηκαν με την από 26 Νοεμβρίου 2019 ανακοίνωση της εφορευτικής επιτροπής·
                           
                        
                              —
                           
                           
                              τη συγκρότηση του τοπικού τμήματος Λουξεμβούργου της Επιτροπής Προσωπικού, το οποίο αναδείχθηκε κατόπιν των εκλογών του Νοεμβρίου 2019·
                           
                        
                              —
                           
                           
                              τις εκ μέρους του τοπικού τμήματος Λουξεμβούργου της Επιτροπής Προσωπικού αποφάσεις ορισμού των εκπροσώπων του στην κεντρική Επιτροπή Προσωπικού·
                           
                        
            
                  —
               
               
                  να ακυρώσει την προσαρμογή του βαθμού αντιπροσωπευτικότητας των ΣΕΟ που μετείχαν στις εκλογές του Νοεμβρίου 2019, για την ανάδειξη του τοπικού τμήματος Λουξεμβούργου της Επιτροπής Προσωπικού, την οποία αποφάσισε η Επιτροπή κατόπιν της δημοσιεύσεως των αποτελεσμάτων αυτών βάσει της συμφωνίας περί κατανομής της αντιπροσωπευτικότητας της 14ης Οκτωβρίου 2019·
               
            
                  —
               
               
                  να ακυρώσει κάθε απόφαση περί χορηγήσεως στις ΣΕΟ που υπέγραψαν τη συμφωνία της 14ης Οκτωβρίου 2019 επιπλέον πόρων, πέραν αυτών που διέθεταν βάσει της αντιπροσωπευτικότητας την οποία είχε αναγνωρισθεί ότι είχαν κατόπιν των εκλογών του 2016 για την ανάδειξη του τοπικού τμήματος Λουξεμβούργου της Επιτροπής Προσωπικού·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής οι προσφεύγοντες προβάλλουν τέσσερις λόγους.
      
                  1.
               
               
                  Με τον πρώτο λόγο προβάλλεται παραβίαση της αρχής περί ελεύθερων και δημοκρατικών εκλογών, καθόσον, ελλείψει δημοσιεύσεως, εκ μέρους της εφορευτικής επιτροπής, πριν από την έναρξη της εκλογικής διαδικασίας, της συμφωνίας περί κατανομής της αντιπροσωπευτικότητας, οι λογότυποι που εμφανίζονταν στην προεκλογική αφίσα του αριθ. 3 συνδυασμού «Ensemble Luxembourg» μπορούσαν να προκαλέσουν στους εκλογείς την εντύπωση ότι στον συνδυασμό αυτό μετείχαν πέντε συνδικαλιστικές ή επαγγελματικές οργανώσεις (ΣΕΟ), οι οποίες μνημονεύονταν, εκπροσωπούμενες ισοδύναμα από 20 ζεύγη υποψηφίων, μολονότι από τη συμφωνία προέκυπτε ότι μετείχαν έξι ΣΕΟ, δύο εκ των οποίων είχαν διαφορετική ονομασία, μη εκπροσωπούμενες ισοδύναμα.
               
            
                  2.
               
               
                  Με τον δεύτερο λόγο προβάλλεται παραβίαση της αρχής περί ελεύθερων και δημοκρατικών εκλογών, καθόσον η εκ μέρους της εφορευτικής επιτροπής δημοσίευση κατά τη διάρκεια της εκλογικής διαδικασίας της συμφωνίας περί κατανομής της αντιπροσωπευτικότητας μπορούσε να προκαλέσει σε ορισμένους εκλογείς την εντύπωση ότι στον αριθ. 3 συνδυασμό μετείχαν έξι ΣΕΟ εκπροσωπούμενες από τα 20 ζεύγη υποψηφίων του συνδυασμού αυτού κατά την καθορισθείσα με τη συμφωνία αναλογία, ενώ μετείχαν τρεις ΣΕΟ και συνασπισμός τριών άλλων, εκ των οποίων μία μπορούσε να εκπροσωπεί τις άλλες δύο, μη εκπροσωπούμενες, ως εκ τούτου, από υποψηφίους του συνδυασμού, τουλάχιστον κατά την καθοριζόμενη αναλογία.
               
            
                  3.
               
               
                  Με τον τρίτο λόγο προβάλλεται προσβολή της ελευθερίας επιλογής μεταξύ των υποψηφίων του συνδυασμού αριθ, 3 και κίνδυνος συγχύσεως ως προς την κατά τον τρόπο αυτό υποστηριζόμενη ΣΕΟ, καθόσον ούτε στον αριθ. 3 συνδυασμό «Ensemble Luxembourg» ούτε στην αντίστοιχη προεκλογική αφίσα μνημονευόταν η ΣΕΟ που εκπροσωπείται από καθένα εκ των μετεχόντων στον συνδυασμό αυτό υποψηφίων, ενώ επρόκειτο για συνδυασμό στον οποίο μετείχαν έξι διαφορετικές ΣΕΟ ή τρεις ΣΕΟ και ένας συνασπισμός ή ένωση τριών άλλων, προερχομένων από διαφορετικές συνδικαλιστικές ενώσεις, οι οποίες είναι εγκατεστημένες τόσο στο Λουξεμβούργο όσο και στις Βρυξέλλες και οι οποίες δεν είχαν όλες δηλώσει την υποστήριξή τους στον κοινό συνδυασμό.
               
            
                  4.
               
               
                  Με τον τέταρτο λόγο προβάλλεται παραβίαση της αρχής περί ελεύθερων και δημοκρατικών εκλογών, καθόσον η εκ μέρους της εφορευτική επιτροπής δημοσίευση κατά τη διάρκεια της εκλογικής διαδικασίας της συμφωνίας περί κατανομής της αντιπροσωπευτικότητας μπορούσε να προκαλέσει στους εκλογείς την εντύπωση ότι οι ΣΕΟ που μετείχαν στον αριθ. 3 συνδυασμό εκπροσωπούνταν σε αυτόν από αριθμό υποψηφίων αντίστοιχο με την καθοριζόμενη για καθεμία αναλογία, μολονότι δεν συνέβαινε κάτι τέτοιο, ή, τουλάχιστον, ότι στην οργάνωση R&D είχε εκχωρηθεί μέρος της αντιπροσωπευτικότητας της οργανώσεως Solidarité européenne, ενώ οι οργανώσεις USF-L, FFPE και U4U ήταν εκείνες που εκχώρησαν μέρος της αντιπροσωπευτικότητάς τους στην R&D.